
	2025-09-15 CVP IS priemonėmis buvo gauti tiekėjo klausimai dėl viešojo pirkimo dokumentų. Viešojo pirkimo komisija išnagrinėjusi tiekėjo klausimus, teikia atsakymus:
	Tiekėjo klausimai (kalba netaisyta):
	Perkančiosios organizacijos atsakymai:

	1. Perkančioji organizacija ketina pirkti transporto (automobilių) nuomos paslaugas (techninės specifikacijos 1.1.2 p.). Prašome paaiškinti ar teisingai suprantame, kad:
	

	1.1. Perkančioji organizacija įsipareigoja padengti visas su automobilių nuomos paslaugomis susijusias išlaidas pagal automobilių nuomos kompanijų pateiktas sąskaitas?
	Pirkimo dokumentų 9 priedo (Sutarties projektas“ 5.1. punkte yra nurodyta, kad sutarčiai yra taikoma fiksuoto įkainio ir sutarties vykdymo išlaidų atlyginimo kainodara. Sutarties 5.2. punkte yra paaiškinta ...> Pradinės Sutarties vertė susideda iš dviejų dalių – viena dalis - priede Nr. 3 (Pasiūlymas) nurodyti įkainiai, o kitą dalį sudaro tam tikros Tiekėjo faktiškai patiriamos išlaidos, tiesiogiai susijusios su Sutarties vykdymu (pvz. transporto bilietai, apgyvendinimo išlaidos, draudimo paslaugos ir t.t.). Į faktiškai patiriamas Tiekėjo išlaidas negali būti įtrauktas Tiekėjo pelnas (pelnas įtraukiamas į Paslaugų įkainius) ir Tiekėjas privalo, Perkančiajai organizacijai paprašius, patirtas išlaidas patvirtinti trečiųjų šalių dokumentais (sąskaitomis faktūromis ir pan.).> Į tiekėjo faktiškai patiriamas išlaidas, tiesiogiai susijusias su Sutarties vykdymu turi būti įtraukiamos ir su automobilių nuomos paslaugomis susijusios išlaidos, kurias Perkančioji organizacija įsipareigoja padengti. 
Visos Tiekėjo patiriamos išlaidos, kurios susijusios su sutarties vykdymo išlaidų atlyginimo kainodara (pvz. transporto bilietai, apgyvendinimo išlaidos, draudimo paslaugos, automobilio nuomos kaina ir t.t.) turi būti raštu (el. paštu) suderinamos su Perkančiąja organizacija prieš  pateikiant sąskaitas faktūras.


	1.2. Perkančiajai organizacijai yra suprantama ir aišku, kad esant ginčui tarp automobilių nuomos kompanijos ir perkančiosios organizacijos darbuotojo atlikto pažeidimo, padarytos žalos automobilių nuomos kompanijai ir/ar trečiajam asmeniui, įrodinėjimo pareiga tampa perkančiajai organizacijai?
	Taip, suprantama.

	1.3. Perkančiajai organizacijai yra suprantama ir aišku, kad užsakant automobilių nuomos paslaugas perkančioji organizacija prisiima visą administracinę, baudžiamąją ir civilinę atsakomybę, atsiradusią tiesiogiai naudojantis automobilių nuomos paslaugomis?
	Taip, suprantama.

	1.4. Perkančioji organizacija įsipareigoja visiškai atlyginti tiekėjui nuostolius, jei perkančiosios organizacijos darbuotojai, naudodamiesi automobilių nuomos paslaugomis, nesilaikytų atitinkamoje šalyje galiojančių teisės aktų reikalavimų, kelių eismo taisyklių ar pan., taip pat dėl savo tyčios, neatsargumo ar neapdairumo padarytų žalą automobilių nuomos kompanijai ir/ar trečiajam asmeniui ir dėl ko tiekėjui būtų pateikti kokie nors reikalavimai ir/ar pradėti procesiniai veiksmai?
	Nuostoliai bus atlyginti vadovaujantis Sutarties 5.2 punktu t.y. bus atlygintos Tiekėjo faktiškai patirtos išlaidos, tiesiogiai susijusios su Sutarties vykdymu.

	1.5. Prašome išbraukti automobilių nuomos paslaugas ir jas pirkti vykdant mažos vertės neskelbiamas apklausas.
	Pirkimo dokumentų 2 priedo „Techninė specifikacija“ 1.1.2 punktas nebus keičiamas ir automobilių nuomos paslaugų nebus atsisakyta.

	2. Perkančioji organizacija ketina taikyti netesybas ir baudas už nekokybiškai, netinkamai, ne laiku suteiktas paslaugas, kai tiekėjas, perparduodamas paslaugas, jų kokybės negali tiesiogiai įtakoti (sutarties projekto specialiosios sąlygos 9.2, 9.3, 12.2.3 – 12.2.6 p.). 
Prašome paaiškinti ar teisingai suprantame, kad sutarties projekto specialiųjų sąlygų 9.2, 9.3, 12.2.3 – 12.2.6 p. nurodytos sankcijos bus taikomos tik tuo atveju jeigu tiekėjas dėl savo kaltės paslaugas teiks netinkamai?
	Taip teisingai suprantate. Pirkimo dokumentų 9 priede „Sutarties projektas“ nurodytos baudos, netesybos ir kitos sankcijos taikomas Tiekėjui dėl netinkamai vykdomų ar nevykdomų Pirkimo dokumentų 2 priedo „Techninė specifikacija“ 1.1 punkte bei jo papunkčiuose nurodytų paslaugų. Techninės specifikacijos 1.1 punkte ir jo papunkčiuose yra aiškiai įvardinta kokias ketinama įsigyti kelionių organizavimo paslaugas iš Tiekėjo, bei techninės specifikacijos III skyriuje apibrėžti bendrieji reikalavimai perkamoms paslaugoms t.y. užsakymų pateikimo bei įvykdymo tvarka, terminai bei kitos sąlygos.  

